Cuneiform Tablet Kt 94/k 1178 (AKT 6a 239)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na en-um-a-šur qí-bi₄-ma um-ma a-na-a-na-ma na-áš-pè-er-tám ša iš-tí ṣú-ḫa-ri ú-bi₄-ku-ni lá i-ḫa-li-iq ta-e-ra-ší KÙ.BABBAR ša ag-mu-ru ŠÀ.BA lá-pu-ut 1 ta-lá-né-en 2-ni-šu šu-ḫu-pá-ta-an mu-sà-ra-am 3-ší-šu ša-ḫi-ra-an 2 iš-ra-an ri-iš-tám qá-ar-nam ú <gap>-i 15 du-ul-ba-tum ú mu-lu-ḫu-um mì-ma a-nim ṣú-ḫa-ri ú-šé-bi₄-lam i-tur₄-DINGIR ḫa-ra-šu a-na a-lim{ki} ek-pá-at šu-ma mì-ma ri-ik-sú-um É-tí-šu i-ba-ší tí-ir-tí-kà li-li-kam-ma ik áš-pu-ra-kum um-ma a-na-ku-ma ki-ma ṣú-ḫa-ru e-ru-bu-ni-ni ma-ma-an i ša-ḫa-tí-a lá-šu a-pu-tum i-na ša-am-ší ṭup-pì ta-ša-me-ú 5 ma-na KÙ.BABBAR ku-nu-uk-ma ku-nu-ki-kà 1 ṣú-ḫa-ru-um lu-ub-lam a-na-kam nu-a-ú a ṣí-ib-tim e-ta-na-ri-šu-ni i-na-sú-in i ḫu-ra-ma wa-ša-áb a-lá-ḫu-um a-ḫu-kà iš-tí-kà a-ša-áp-ru-sí-im i-za-az tí-ir-ta-kà a-wa-tim SIG₅-tim a-na a-mur-IŠTAR šé-bi₄-lam